CELEX: 62013CN0276
Language: et
Date: 2013-05-21 00:00:00
Title: Kohtuasi C-276/13: Eelotsusetaotlus, mille on esitanud Juzgado de lo Mercantil de Pontevedra (Hispaania) 21. mail 2013 — Pablo Acosta Padín versus Hijos de J. Barreras S.A.

20.7.2013   
            
            
               ET
            
            
               Euroopa Liidu Teataja
            
            
               C 207/32
            
         Eelotsusetaotlus, mille on esitanud Juzgado de lo Mercantil de Pontevedra (Hispaania) 21. mail 2013 — Pablo Acosta Padín versus Hijos de J. Barreras S.A.
   (Kohtuasi C-276/13)
   2013/C 207/54
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de lo Mercantil de Pontevedra
   
      Põhikohtuasja pooled
   
   
      Võlausaldaja: Pablo Acosta Padín
   
      Võlgnik: Hijos de J. Barreras S.A.
   
      Eelotsuse küsimused
   
   
               1.
            
            
               Kas ELTL artikliga 101 (endine EÜ asutamislepingu artikkel 81 koostoimes EÜ asutamislepingu artikliga 10) ja ELL artikli 4 lõikega 3 on vastuolus sellised õigusnormid, nagu on ette nähtud määruses, mis reguleerib procurador de los tribunales’ide tasumäärasid — nimelt kuninga 7. novembri 2003. aasta dekreedis 1373/2003 —, mille kohaselt kohaldatakse procurador de los tribunales’ide tasu suhtes miinimummäärasid, mida võib suurendada või vähendada üksnes 12 % ulatuses, kusjuures liikmesriigi ametiasutused, sealhulgas kohtud, ei saa tasumäärades ette nähtud miinimummääradest tegelikult erandlikel asjaoludel kõrvale kalduda?
            
         
               2.
            
            
               Kas viidatud tasumäärade kohaldamise ja selles ette nähtud miinimummäärade kohaldamata jätmisega seoses saab pidada erandlikeks asjaoludeks seda, kui suhe tegelikult osutatud teenuste ja tasumäärade kohaldamisest tuleneva tasu vahel on äärmiselt ebaproportsionaalne?
            
         
               3.
            
            
               Kas ELTL artikliga 56 (endine EÜ artikkel 49) on kooskõlas määrus, mis reguleerib procurador de los tribunales’ide tasumäärasid, nimelt kuninga 7. novembri 2003. aasta dekreet 1373/2003?
            
         
               4.
            
            
               Kas nimetatud regulatsiooni puhul on täidetud direktiivi 2006/123/EÜ (1) artikli 15 lõikes 3 sätestatud vajalikkuse ja proportsionaalsuse tingimused?
            
         
               5.
            
            
               Kas Euroopa inimõiguste ja põhivabaduste konventsiooni artikkel 6, mis näeb ette õiguse õiglasele kohtumenetlusele, hõlmab õigust end tõhusal moel kaitsta procurador’i tasu sellise kindlaksmääramise vastu, mille tulemusel tasu osutub ebaproportsionaalselt kõrgeks ja ei vasta tegelikult tehtud tööle?
            
         
               6.
            
            
               Kui vastus on jaatav, siis kas Euroopa inimõiguste ja põhivabaduste konventsiooni artikliga 6 on kooskõlas Hispaania tsiviilkohtumenetluse seaduse sätted, mis takistavad poolel, kes on kohustatud kandma kohtukulud, vaidlustada procurador’i tasu, kui ta peab seda ülemäära suureks ja tegelikult tehtud tööle mittevastavaks?
            
         
      (1)  Euroopa Parlamendi ja nõukogu 12. detsembri 2006. aasta direktiiv 2006/123/EÜ teenuste kohta siseturul (ELT L 376, lk 36).